Wassenaar

Wassenaar is e plekke en gemeente in d' Hollandsche provinsje Zuyd-Holland. 't Is oenderdeel van de Metropoolregio Rotterdam-Den Haag. Der weunn oungeveer 27.000 menschn (2023).

Wassenaar bestoat uyt e dorpskern met derroend e busryke omgevynge mè villa's en landhuyzn.  Vele dervan zyn buytnverbluyvn vo ryke stedelyngn.

Buytn 't gelyknoamig dorp lign in de gemeente ook nog 't gehucht Maaldrift, de buurtschapn Ryksdorp en Den Deyl en de wykn Nieuw Wassenaar, Oud Wassenaar, De Kieviet en Kerkehout. Wassenaar grenst an 't dorp Voorschootn.

In 't center van Wassenaar stoat d' oude dorpskerke die deels uyt de 12ste eeuwe dateert, en deels in de 16ste eeuwe wierd ipgebouwd achter verniëlyngn in 't begun van de Tachtigjoarign Oorloge. Neffest  e kleen deel oede dorpshuyzn stoat er ook e meuln, de Windlust, uyt d' achttienste eeuwe.  In de loop van de 19ste eeuwe groeide de bevolkynge van Wassenaar zodoanig dat er e nieuwe kerke nodig was. De Sint-Wilibrorduskerke wierd gebouwd tusschn 1903 en 1905 noa neogotisch oentwerp. 

E deel van Wassenaar is e beschermd dorpsgezicht. Der zyn meer of 300 ryksmonumentn, 115 gemeentelyke monumentn en ook enigte oorlogsmonumentn.

 Externe koppeliengn 
 Plaatsengids
 AlleCijfers

Categorie:Gemêente in Zuud-Holland
Categorie:Plekke in Zuud-Holland